902 Quayside | LekkeSlaap
Die Quayside woonstelle is geleë binne die Durban Points waterfrontontwikkeling met fantastiese ononderbroke uitsigte van die Marine Parade en so wyd soos Umhlanga Rocks. Dit is naby die Ushaka Marine Wold wat lekker vermaak bied as die strand en sy omliggende doendinge uitgeput is.
Die luukse woonstel by Quayside is 24-uur beman met CCTV-kamers en sekuriteit. 902 Quayside is op die negende vloer en bestaan uit 2 slaapkamers en 2 badkamers. Die hoofslaapkamer het see-uitsigte en 'n en suite-stort. Die tweede slaapkamer het 'n aparte badkamer met 'n bad en stort. Beide kamers het koningingrootte-beddens. Beide kamers het groot ingeboude kaste en die hoofslaapkamer het 'n kluis.
Die sitkamer- en eetkamerarea het groot deure (tot by die plafon) wat kan oopmaak en die hele eenheid op die see laat uitkyk. Wanneer die weer sleg is kan sport of ander programme op die 42" HD-TV, PVR-dekodeerder, gekyk word - in die sitkamer saam met 2 gemaklike tweesitplekbanke en 2 gemakstoele.
Die moderne granietkombuis is volledig toegerus met yskas-vrieskas, wasmasjien, tuimeldroër, mikrogolf en skottelgoedwasser. 'n Strykyster en 'n strykplank is voorsien.
Die eenheid is nie-rook met lugversorging regdeur. Onbeperkte WiFi is voorsien. Linne en badhanddoeke word voorsien, maar nie strandhanddoeke nie. Let asb. daarop dat troeteldiere nie toegelaat word nie.